Pumpehuset (København)

Pumpehuset er et nedlagt pumpehus for vannverket i København som i dag er et konsertsted. Det er bygget i to etasjer og den øverste er den store konsertsal, Kransalen, som kan romme 600 mennesker. I første etasje ble det i 2011 etablert enda en scene, med plass til 400 tilskuere.Pumpehuset genopstår  - Byliv | AOK 

 Pumpehusets historie 
Pumpehuset er en del av Københavns første vannverk og rommet tre store dampdrevne pumper, som skapte trykket i vannrørene, så vannet kunne nå opp til de øverste etasjene i Københavns hus. Grunnsteinen til Pumpehuset ble lagt 16. mai 1856, og det stod ferdig på våren 1858, men ble først offisielt tatt i bruk 1. juli 1859. Bygningen er fredet.Fredningssak fra Kulturarvsstyrelsen

I september 1987 åpnet Pumpehuset og avløste Saltlageret som spillested. En del av pengene som ble brukt til å innrede Pumpehuset med, ble donert av Uraniafonden, som donerte 3 millioner danske kroner som kompensasjon for rivingen av Saltlageret.

Den 15. juni 2010 meldte mediene nyheten om at Pumpehuset var gått konkurs, og at alle fremtidige arrangementer var avlyst.

I januar 2011 ble det offentliggjort at Pumpehuset åpnet igjen med en helt ny profil,Pumpehuset får nye ejere – og genåbner – Nyhed – GAFFA.dk med fokus på urban subkultur. 

Den 28. september 2011 åpnet Pumpehuset atter dørene for det københavnske konsertpublikum.Ekstra Bladet – Pumpehuset åbner igen

 Utvalg av band 
Et utvalg av de band som har spilt i Pumpehuset.

 John Mayer (13. februar 2003)
 Def Leppard
 Papa Roach + Chronic Future (7. oktober 2004)
 Robbie Williams
 Airbourne
 Rammstein (17. november 1997)
 Soulfly (26. januar 2003)
 Machine Head (9. desember 2003)
 Fantômas (12. mai 2004)
 The Used (31. januar 2005)
 Mogwai (16. september 2006)
 Billy Talent (2. mars 2007)
 Iced Earth (12. februar 2009)

 Referanser 

 Eksterne lenker 
 Pumpehusets nettsted (dansk)
 Pumpehusets historie (dansk)

Kategori:Konsertlokaler i Danmark
Kategori:Byggverk i København
Kategori:Fredete byggverk i København